নারী কন্ঠ: আন্তর্জাতিক নারী দিবসে সমাজ সেবী শারমিন আহমদের সাক্ষাৎকার
শারমিন আহমদ একজন সমাজ সেবী, শিশু ও নারী অধিকার কর্মী। তিনি  দ্য ওয়ান লাইট ইন্সটিটিউট এর প্রতিষ্ঠাতা এবং সভানেত্রী। শারমিন আহমদ বাংলাদেশের প্রথম প্রধানমন্ত্রী তাজউদ্দীন আহমদের কন্যা।
আজ আন্তর্জাতিক নারী দিবস। শ্রোতাদের জানাই আন্তরিক শুভেচ্ছা। আজ নারী কন্ঠে আপনাদের সঙ্গে পরিচয় করিয়ে দেব শারমিন আহমদের সঙ্গে। শারমিন আহমদ একজন সমাজ সেবী, শিশু ও নারী অধিকার কর্মী। তিনি দ্য ওয়ান লাইট ইন্সটিটিউট এর প্রতিষ্ঠাতা এবং সভানেত্রী। শারমিন আহমদ বাংলাদেশের প্রথম প্রধানমন্ত্রী তাজউদ্দীন আহমদের কন্যা। আসুন শোনা যাক তাঁর সঙ্গে আমার কথোপকথন। শারমিন আহমেদ ওয়াশিংটন ডিসিতে, জর্জ ওয়াশিংটন বিশ্ববিদ্যালয় থেকে উইমেন্স স্টাডিসে পড়াশুনা করেন ও মাস্টার্স ডিগ্রি অর্জন করেন। বর্তমান বিশ্বে, বর্তমান যুগে এই দিনটি উদযাপন কেন তাৎপর্যপূর্ণ সে সম্পর্কে তিনি বক্তব্য রাখেন। শারমিন আহমেদ শান্তি শিক্ষা সংগঠন দ্য ওয়ান লাইট ইন্সটিটিউট এর প্রতিষ্ঠাতা এবং সভানেত্রী। এই সংগঠনের লক্ষ্য এবং কার্যক্রম সম্পর্কে তিনি আমাদের বিস্তারিত বলেন। শারমিন আহমেদ শিশু কিশোরদের শিক্ষার উপর মাস্টার্স কোর্স সম্পন্ন করেন এবং শিশু কিশোরদের নিয়ে একটি বই, হৃদয়ে রংধনু দ্য রেইনবো ইন এ হার্ট বইটি লিখেছেন। বইটির মূল বক্তব্য সম্পর্কে তিনি আমাদের জানান। তিনি অন্যান্য আরও অনেক বই লিখেছেন। তার মধ্যে বিশেষ ভাবে উল্লেখ করতে হয়, তাজউদ্দীন আহমদ: নেতা ও পিতা বইটির কথা। শারমিন আহমেদের বাবা, বাংলাদেশের প্রথম প্রধানমন্ত্রী তাজউদ্দীন আহমদ এবং তাঁর মা সৈয়দা জোহরা তাজউদ্দীন তাঁর জীবনে প্রেরণার উৎস।